Qażquż ċkejken li kiser il- pelvis meta ommu waqgħet fuqu, sarlu karru biex jgħinu jibqa' jimxi waqt li jfiq. Il-qażquż, bl-isem ta' Leon Trotsky kellu ġimagħtejn biss meta ommu tfixklet fih, waqgħet fuqu u kisritlu l- pelvis , b'konsegwenza li ma setax jimxi aktar. Iżda ruħ tajba ħadet lill-annimal ferut fil-Missjoni Edgar; Santwarju tal-annimali li ma jaħdimx għall-qligħ, f'Kilmore, l-Awstralja, fejn minkejja l-feriti tiegħu, Leon qed jagħmel progress kontinwu u jingħata l-kura. Iżda peress li l-qażquż għadu ċkejken ħafna u l-għadam tiegħu hu rqiq, l-attenzjoni fuqu kellha tkun studjata sew. Barra minn hekk inħadem l-iżgħar karru li qatt inħadem, biex ma joħloqlux toqol fuq idejh.
Karru ċkejken għal qażquż imweġġa'